A tisztán elektromos meghajtású autókat (BEV, Battery Electric Vehicle) kizárólag villamos energia mozgatja. Ebből következőleg azokban nincs belső égésű motor. Az elektromosságot akkumulátor tárolja. Az akkumulátor energiatároló képessége határozza meg az elektromos autó hatótávolságát, vagyis azt, hogy az akkumulátorban tárolt elektromossággal mekkora távolságot lehet megtenni.
A tisztán elektromos meghajtású autók azok számára jelentenek ideális választást, akiknek a munkahelyükön vagy az otthonukban módjukban áll tölteni. A fentieken túl mindenképpen megemlítendő az is, hogy intenzíven zajlik a nyilvános töltési infrastruktúra bővítése. E tevékenység nyomán folyamatosan új töltőállomások tűnnek fel úgy a lakott területeken, mint az autópályák mentén. A hálózatban egyre nagyobb arányt képviselnek az ultragyors – egyebek mellett partnerünk, az IONITY által működtetett – villámtöltők, amelyek főként a hosszabb utazások alkalmával jönnek jól. A jövőben emiatt egyre többen szánják majd rá magukat arra, hogy távolabbra kiránduljanak el autójukkal.